钦定古今图书集成/理学汇编/文学典/第103卷 > 孟洋
## 钦定古今图书集成/理学汇编/文学典/第103卷 > 孟洋

按《列朝诗集》，“洋字望之，信阳人。弘治乙丑进士，除行
人，选为御史。嘉靖初，张、桂骤贵，抗疏论劾，下诏狱，谪
桂林教授，迁知汶上县，历升佥事絫政，拜佥都御史，
巡抚宁夏，改理河道，终南京大理寺卿。望之为何仲
默之妹婿，为行人时，伸默与李献吉、崔子锺、王子衡、
田勤甫切剧为文章，时称‘十才子’”，而望之亦与焉。有
《集》十七卷，子衡刻之吴中，遂盛传于世。望之同里有
戴仲鹖、樊少南者，与仲默后先起家。望之辈行稍前，
而数樊出于何门，要皆依附仲默以起名者也。三人
之诗，格调亦略相似，大抵皆信阳之朋，徒如北地曹、
左之流耳。

===罗焘===按《列朝诗集》：“焘字元溥，金陵人。以岁贡授光泽县主
簿。有集二卷。”玉泉陈凤《落花唱和诗序》云：“吾乡罗渊
泉氏，自髦年即好声律，旁蓄群籍，牙签满架。偶得石
田翁落花诗，凭几酬和，得二十首。玉岑王子怀荃杨
子，江东文士也，亦次韵属和焉。”元溥《晚过东山寺》云：
“闻锺知寺近，逢鹿觉山深。”《宿高座寺》云：“月来半榻寒
松影，风送满山秋叶声。”为集中名句。